# 古蘭經

古蘭經中阿對照本
《**古蘭經**》，一譯《**可蘭經**》，回教至聖經書也。凡三十卷百十四章六千二百三十六節。教徒以爲先知穆罕默德所集錄主之真言。古蘭者，誦、吟也。奉教者以其出真主，故誦必大食語，即阿剌伯語。至於伊朗、中國，或者以波斯語誦之。

## 彙編

古蘭降示之初，未立文書，皆倚口傳，經以吉卜利勒降示穆聖「願主福安之」曰：「汝舌勿顫，以致吟誦倉猝。集合并吟誦此降示，固吾之任也。吾吟誦之時，汝當靜聽吾之所誦。爾後釋之，固吾之任也。」

由是先知之時，默記成風，莫分男女，皆時習之，久之，遂出經師以解惑授業。

其教既立，皈依者漸眾，則口傳不足以彌眾望，穆聖遂遴選眾徒得心力者，納經於文，始有編集焉。然時以紙貴，不可多得，多以木板，石片，棗葉，畜皮，肩胛骨為之。

穆聖「願主福安之」歸真，哈里發艾布·伯克爾討平異教，征戰他邦，於時經師多有傷亡者，伯克爾患古蘭之斷絕，遂令哈菲茲宰德·本·薩比特編彙成冊，眾以宰德素有清望，故任之。復加三人協輔之者，曰烏巴葉，曰奧斯曼，曰阿里。

古蘭之彙編，多據兩處，其一曰眾人之所誦者，其二曰弟子所錄者，既彙之，必加勘，文不對口者并不存，經曰：「吾確已降示教誨，吾固為教誨之護法者。」

修典既成，宰德謄之於紙而獻伯克爾，伯克爾崩，奧馬爾繼之，奧馬爾崩，其女哈福塞繼之，是為古蘭諸本之最古者，曰「穆斯哈福」。

## 定本

纂古蘭經
自初本定稿以降數年，天方之疆倍之，教徒之眾亦倍之，惟言語不通，無以揚正理，公元六四五年，敘利亞，伊拉克二地以釋經之道不同，幾相侵攻，督軍侯宰法急奔歸京，報之於奧斯曼，奧斯曼聞之，命速取初本，仍以薩比特主修，三人輔之，言語以麥加古萊氏音為正音，復立章節之先後，既成，盡焚古蘭諸異本，以彌分歧，是為奧斯曼定本

### 章节

古蘭經，章一百一十四，曰「蘇勒」。今二分：其一曰麥加篇，凡八十有六；其二曰麥地那篇，凡二十有四。麥加章多短小，而麥地那章多綿長。前者多敘神明之事，而後者多立律法格式，教眾圖吟詠之利。分古蘭三十卷，復四分各卷，曰「魯卜阿」，半分則曰「尼斯夫」，仨一則曰「蘇勒斯」。復以一節為「阿耶」。
古蘭經文多雜而無序，由是多有詬病，然諸教眾以神明之意不可更故，卒無大修，定本以長篇置首，短篇置尾，獨「開端章」短而前列，甚為穆斯林所重。

### 譯本

古蘭經本無譯本，四海經文咸同，久之，或有以波斯，拉丁文譯之者。
古蘭漢譯諸本，以馬復初本最古，今存五卷，姬覺彌修漢譯古蘭經，為愛儷園本，王靜齋三譯古蘭，今具甲乙丙三種，以丙本為嘉。復有劉錦標修可蘭經漢譯附傳，楊敬修成古蘭經大義，時子舟撰古蘭經國語譯解云云。雲南馬堅，博通中阿，復善波斯文，英文，譯古蘭經最嘉，為今世通行本。沙特阿拉伯所印漢譯亦從堅譯。

## 諸章

傳曰先知先居麥加，後麥地那時得真言。故經分麥加、麥地那二部。

| 章節 | 阿拉伯文 | 西文注音 | 漢文 |
| --- | --- | --- | --- |
| 1 | الفَاتِحَة‎ | al-Fātiḥah | 開端 |
| 2 | البَقَرَة‎ | al-Baqarah | 黃牛 |
| 3 | آل عِمرَان‎ | ʾĀl ʿImrān | 儀姆蘭之族 |
| 4 | النِّسَاء‎ | an-Nisāʾ | 婦 |
| 5 | المَائدة‎ | al-Māʾidah | 筵 |
| 6 | الأنعَام‎ | al-ʾAnʿām | 畜 |
| 7 | الأعرَاف‎ | al-ʾAʿrāf | 高處 |
| 8 | الأنفَال‎ | al-ʾAnfāl | 戰利 |
| 9 | التوبَة‎ | at-Tawbah | 懺悔 |
| 10 | يُونس‎ | Yūnus | 優努斯 |
| 11 | هُود‎ | Hūd | 呼德 |
| 12 | يُوسُف‎ | Yūsuf | 優素福 |
| 13 | الرَّعْد‎ | ar-Raʿd | 雷霆 |
| 14 | إبراهِيم‎ | ʾIbrāhīm | 易卜拉欣 |
| 15 | الحِجْر‎ | al-Ḥijr | 石谷 |
| 16 | النَّحْل‎ | an-Naḥl | 蜜蜂 |
| 17 | الإسْرَاء‎ | al-ʾIsrāʾ | 夜行 |
| 18 | الكهْف‎ | al-Kahf | 山洞 |
| 19 | مَريَم‎ | Maryam | 麥爾彥 |
| 20 | طه‎ | Ṭā-Hā | 塔哈 |
| 21 | الأنبيَاء‎ | al-ʾAnbiyaʾ | 眾先知 |
| 22 | الحَج‎ | al-Ḥajj | 朝覲 |
| 23 | المُؤمنون‎ | al-Muʾminūn | 信士 |
| 24 | النُّور‎ | an-Nūr | 光明 |
| 25 | الفُرْقان‎ | al-Furqān | 繩墨 |
| 26 | الشُّعَرَاء‎ | ash-Shuʿarāʾ | 眾詩人 |
| 27 | النَّمْل‎ | an-Naml | 蟻 |
| 28 | القَصَص‎ | al-Qaṣaṣ | 故事 |
| 29 | العَنكبوت‎ | al-ʿAnkabūt | 蜘蛛 |
| 30 | الرُّوم‎ | ar-Rūm | 羅馬人 |
| 31 | لقمَان‎ | Luqmān | 魯格曼 |
| 32 | السَّجدَة‎ | as-Sajdah | 稽首 |
| 33 | الأحزَاب‎ | al-Aḥzāb | 同盟軍 |
| 34 | سَبَأ‎ | Sabaʾ | 賽伯邑 |
| 35 | فَاطِر‎ | Fāṭir | 創造者 |
| 36 | يس‎ | Yā-Sīn | 雅辛 |
| 37 | الصَّافات‎ | aṣ-Ṣāffāt | 列班者 |
| 38 | ص‎ | Ṣād | 薩德 |
| 39 | الزُّمَر‎ | az-Zumar | 行伍 |
| 40 | غَافِر‎ | Ghāfir | 赦宥者 |
| 41 | فُصِّلَتْ‎ | Fuṣṣilat | 奉綏來特 |
| 42 | الشُّورَى‎ | ash-Shūrā | 協商 |
| 43 | الزُّخْرُف‎ | az-Zukhruf | 金飾 |
| 44 | الدخَان‎ | ad-Dukhān | 煙霧 |
| 45 | الجَاثيَة‎ | al-Jāthiyah | 屈膝 |
| 46 | الأحْقاف‎ | al-ʾAḥqāf | 沙丘 |
| 47 | محَمَّد‎ | Muḥammad | 穆罕默德 |
| 48 | الفَتْح‎ | al-Fatḥ | 勝利 |
| 49 | الحُجرَات‎ | al-Ḥujurāt | 寢室 |
| 50 | ق‎ | Qāf | 戛弗 |
| 51 | الذَّاريَات‎ | adh-Dhāriyāt | 播種者 |
| 52 | الطُّور‎ | aṭ-Ṭūr | 山岳 |
| 53 | النَّجْم‎ | an-Najm | 星宿 |
| 54 | القَمَر‎ | al-Qamar | 月 |
| 55 | الرَّحمن‎ | ar-Raḥmān | 至仁主 |
| 56 | الوَاقِعَة‎ | al-Wāqiʿah | 大事 |
| 57 | الحَديد‎ | al-Ḥadīd | 鐵 |
| 58 | المجَادلة‎ | al-Mujādilah | 辯訴者 |
| 59 | الحَشر‎ | al-Ḥashr | 放逐 |
| 60 | المُمتَحنَة‎ | al-Mumtaḥanah | 試煉諸女 |
| 61 | الصَّف‎ | aṣ-Ṣaff | 列陣 |
| 62 | الجُمُعَة‎ | al-Jumuʿah | 聚禮 |
| 63 | المنَافِقون‎ | al-Munāfiqūn | 偽信者 |
| 64 | التغَابُن‎ | at-Taghābun | 相欺 |
| 65 | الطلَاق‎ | aṭ-Ṭalāq | 離婚 |
| 66 | التحْريم‎ | at-Taḥrīm | 禁戒 |
| 67 | المُلْك‎ | al-Mulk | 國權 |
| 68 | القَلَم‎ | al-Qalam | 筆 |
| 69 | الحَاقَّة‎ | al-Ḥāqqah | 真災 |
| 70 | المعَارج‎ | al-Maʿārij | 天梯 |
| 71 | نُوح‎ | Nūḥ | 努哈 |
| 72 | الجِن‎ | al-Jinn | 精靈 |
| 73 | المُزَّمِّل‎ | al-Muzzammil | 披褐者 |
| 74 | المُدَّثِّر‎ | al-Muddaththir | 覆被者 |
| 75 | القِيَامَة‎ | al-Qiyāmah | 復活 |
| 76 | الإنسَان‎ | al-ʾInsān | 人 |
| 77 | المُرسَلات‎ | al-Mursalāt | 天使 |
| 78 | النَّبَأ‎ | an-Nabaʾ | 消息 |
| 79 | النّازعَات‎ | an-Naziʿāt | 急掣 |
| 80 | عَبَس‎ | ʿAbasa | 皺眉 |
| 81 | التَّكوير‎ | at-Takwīr | 黯黮 |
| 82 | الانفِطار‎ | al-Infiṭār | 破裂 |
| 83 | المطفِّفِين‎ | al-Muṭaffifīn | 稱量不公 |
| 84 | الانْشِقَاق‎ | al-Inshiqāq | 綻裂 |
| 85 | البرُوج‎ | al-Burūj | 十二宮 |
| 86 | الطَّارِق‎ | aṭ-Ṭāriq | 長庚星 |
| 87 | الأَعْلى‎ | al-ʾAʿlā | 至尊 |
| 88 | الغَاشِية‎ | al-Ghāshiyah | 大災 |
| 89 | الفَجْر‎ | al-Fajr | 黎明 |
| 90 | البَلَد‎ | al-Balad | 地方 |
| 91 | الشَّمْس‎ | ash-Shams | 太陽 |
| 92 | الليْل‎ | al-Layl | 黑夜 |
| 93 | الضُّحَى‎ | aḍ-Ḍuḥā | 午前 |
| 94 | الشَّرْح‎ | ash-Sharḥ | 開拓 |
| 95 | التِّين‎ | at-Tīn | 無花果 |
| 96 | العَلَق‎ | al-ʿAlaq | 血塊 |
| 97 | القَدْر‎ | al-Qadr | 高貴 |
| 98 | البَينَة‎ | al-Bayyinah | 鐵證 |
| 99 | الزلزَلة‎ | az-Zalzalah | 地震 |
| 100 | العَادِيات‎ | al-ʿĀdiyāt | 奔馳之馬隊 |
| 101 | القَارِعة‎ | al-Qāriʿah | 大難 |
| 102 | التَّكَاثر‎ | at-Takāthur | 爭富庶 |
| 103 | العَصْر‎ | al-ʿAṣr | 光陰 |
| 104 | الهُمَزَة‎ | al-Humazah | 誹謗者 |
| 105 | الفِيل‎ | al-Fīl | 象 |
| 106 | قُرَيْش‎ | Quraysh | 古來氏 |
| 107 | المَاعُون‎ | al-Māʿūn | 眾物 |
| 108 | الكَوْثَر‎ | al-Kawthar | 多福 |
| 109 | الكَافِرُون‎ | al-Kāfirūn | 非信者 |
| 110 | النَّصر‎ | an-Naṣr | 援助 |
| 111 | المَسَد‎ | al-Masad | 火焰 |
| 112 | الإخْلَاص‎ | al-ʾIkhlāṣ | 忠誠 |
| 113 | الفَلَق‎ | al-Falaq | 曙光 |
| 114 | النَّاس‎ | an-Nās | 世人 |

## 引據

|  |  |
| --- | --- |
|
 | 美辭妙篇，具錄於**維基文庫︰阿語古蘭經** |